stanford-oval/wikipedia huggingface dataset:
ליגת העל בכדורעף נשים
היסטוריה > הליגה הבכירה בכדורעף נשים

הליגה החלה לפעול ב-11 בפברואר 1961 במתכונת של שלושה בתים (צפון, מרכז, דרום) כשבסיום משחקי הבתים, מתמודדות שלושת ראשי הבתים על האליפות. כל 12 הקבוצות המקימות של הליגה השתייכו למרכז הפועל, מהקיבוצים: שריד, כפר מסריק, עין שמר, דן, יקום, מעברות, נען, גת, העוגן, עין החורש, מענית וקבוצה אחת מהעיר בת ים.
בסוף שנות ה-70 החלה דעיכה בשליטת הקיבוצים בענף ורובן התאחדו תחת מועצות אזוריות. בשנות ה-90 הוחל בליגה שיתוף שחקניות זרות וכיום ניתן להחזיק 4 זרות בסגל. ערוץ הספורט משדר בקביעות את סדרות ה"גמר-עף" וגמר גביע המדינה.
אלופת הליגה משתתפת בעונה שלאחר מכן במוקדמות ליגת האלופות בכדורעף נשים (CEV Women's Champions League) והסגנית משתתפת בגביע האתגר האירופאי (CEV Women's Challenge Cup).
רשימת קבוצות לעונת 2020/2021

מכבי XT חיפה
הפועל כפר סבא
מ.כ. מכבי רעננה
קאנטרי קלאב תל אביב
הפועל עירוני קריית אתא
מכבי חדרה
מכבי בנות נצרת
מכבי מוסינזון הוד השרון
אלופות וסגניות

פרק זה לוקה בחסר. אנא תרמו לוויקיפדיה ו.
הטבלה הבאה מסכמת את כלל הזוכות באליפות הליגה. קבוצה המסומנת בכתב מודגש זכתה גם בגביע המדינה באותה העונה והשלימה דאבל.
| עונה | אלופה | סגנית |
| --- | --- | --- |
| 1960/1961 | הפועל עין שמר | הפועל מעברות |

| 1961/1962 | הפועל נעמן/מטה אשר | הפועל עין שמר |
| 1962/1963 | הפועל כפר מסריק |  |
| 1963/1964 | הפועל כפר מסריק | הפועל עין שמר |
| 1964/1965 | הפועל כפר מסריק |  |

| 1965/1966 | הפועל המעפיל /חקלאי פרדס חנה מנשה |  |
| 1966/1967 | הפועל המעפיל /חקלאי פרדס חנה מנשה |  |
| 1967/1968 | הפועל המעפיל /חקלאי פרדס חנה מנשה |  |
| 1968/1969 | הפועל המעפיל /חקלאי פרדס חנה מנשה | הפועל עין המפרץ |
| 1969/1970 | הפועל המעפיל /חקלאי פרדס חנה מנשה |  |
| 1970/1971 | הפועל עין המפרץ |  |
| 1971/1972 | הפועל המעפיל /חקלאי פרדס חנה מנשה |  |
| 1972/1973 | הפועל המעפיל /חקלאי פרדס חנה מנשה |  |
| 1973/1974 | הפועל העוגן |  |
| 1974/1975 | הפועל נעמן/מטה אשר |  |
| 1975/1976 | הפועל נעמן/מטה אשר | הפועל מרחביה/יזרעאל |
| 1976/1977 | הפועל נעמן/מטה אשר |  |
| 1977/1978 | הפועל מרחביה/יזרעאל |  |
| 1978/1979 | הפועל נעמן/מטה אשר | הפועל מרחביה/יזרעאל |
| 1979/1980 | הפועל מרחביה/יזרעאל |  |
| 1980/1981 | הפועל מרחביה/יזרעאל |  |
| 1981/1982 | הפועל מרחביה/יזרעאל |  |
| 1982/1983 | הפועל נעמן/מטה אשר | הפועל עירוני בת ים |

| 1983/1984 | הפועל נעמן/מטה אשר | הפועל עירוני בת ים |
| 1984/1985 | הפועל נעמן/מטה אשר | הפועל עירוני בת ים |
| 1985/1986 | הפועל נעמן/מטה אשר |  |
| 1986/1987 | הפועל עירוני בת ים |  |
| 1987/1988 | הפועל עירוני בת ים |  |
| 1988/1989 | הפועל נעמן/מטה אשר |  |
| 1989/1990 | הפועל נעמן/מטה אשר |  |
| 1990/1991 | הפועל עירוני בת ים |  |
| 1991/1992 | הפועל נעמן/מטה אשר |  |
| 1992/1993 | הפועל נעמן/מטה אשר |  |
| 1993/1994 | הפועל נעמן/מטה אשר |  |
| 1994/1995 | הפועל נעמן/מטה אשר |  |
| 1995/1996 | הפועל הקרייתים (קריית חיים) |  |
| 1996/1997 | מכבי חדרה |  |
| 1997/1998 | הפועל הקרייתים (קריית חיים) |  |
| 1998/1999 | הפועל הקרייתים (קריית חיים) | הפועל עירוני קריית אתא |
| 1999/2000 | הפועל עירוני קריית אתא |  |

| 2000/2001 | הפועל עירוני קריית אתא |  |
| 2001/2002 | הפועל עירוני קריית אתא |  |
| 2002/2003 | הפועל עירוני קריית אתא |  |
| 2003/2004 | הפועל עירוני קריית אתא |  |
| 2004/2005 | מ.כ. מכבי רעננה |  |
| 2005/2006 | הפועל עירוני קריית אתא |  |
| 2006/2007 | הפועל עירוני קריית אתא | מ.כ. מכבי רעננה |
| 2007/2008 | הפועל עירוני קריית אתא | מ.כ. מכבי רעננה |
| 2008/2009 | מ.כ. מכבי רעננה | הפועל עירוני קריית אתא |
| 2009/2010 | הפועל עירוני קריית אתא | מ.כ. מכבי רעננה |
| 2010/2011 | מ.כ. מכבי רעננה | מכבי חיפה |
| 2011/2012 | הפועל כפר סבא | הפועל עירוני קריית אתא |
| 2012/2013 | הפועל עירוני קריית אתא | הפועל כפר סבא |
| 2013/2014 | הפועל עירוני קריית אתא | הפועל כפר סבא |
| 2014/2015 | הפועל כפר סבא | מכבי חיפה |
| 2015/2016 | מכבי חיפה | הפועל עירוני קריית אתא |
| 2016/2017 | הפועל כפר סבא | מכבי חיפה |

| 2017/2018 | מכבי חיפה | הפועל עירוני קריית אתא |
| 2018/2019 | מכבי חיפה | הפועל כפר סבא |
| 2019/2020 | לא הוכרזה אלופה לאחר שהליגה הופסקה בגלל קורונה |  |
| 2020/2021 | הפועל כפר סבא | הפועל עירוני קריית אתא |
| 2021/2022 | מכבי חיפה | הפועל כפר סבא |
| 2022/2023 | הפועל כפר סבא | מכבי חיפה |
| 2023/2024 | מכבי אשדוד | מכבי חיפה |
אליפויות לפי קבוצה

| מקום | קבוצה | אליפויות | סגנות |
| --- | --- | --- | --- |
| 1 | הפועל נעמן/מטה אשר | 15 | 1 |
| 2 | הפועל עירוני קריית אתא | 11 | 6 |
| 3 | הפועל המעפיל /חקלאי פרדס חנה מנשה | 7 |  |
| 4 | הפועל כפר סבא | 4 | 4 |
| 5 | הפועל מרחביה/יזרעאל | 4 | 2 |
| 6 | הפועל עירוני בת ים | 3 | 3 |
| 7 | מ.כ. מכבי רעננה | 3 | 3 |
| 8 | מכבי חיפה | 4 | 3 |
| 9 | הפועל כפר מסריק | 3 |  |
| 10 | הפועל קרייתים (קריית חיים) | 3 |  |
| 11 | הפועל עין המפרץ | 2 |  |
| 12 | הפועל עין שמר | 1 | 2 |
| 13 | הפועל העוגן | 1 |  |
| 14 | מכבי חדרה | 1 |  |
| 15 | מכבי אשדוד | 1 |  |
| 16 | הפועל מעברות | - | 1 |
הערות שוליים

↑  תוצאות תחרויות כדורעף בקיבוצים בין השנים 1939-1955, פרויקט תיעוד ענף הכדורעף
↑  הליגה לנשים מתחילה, בעיתון על המשמר, 10 בפברואר 1961
↑  רשימת אלופות ומחזיקות גביע בכדורעף נשים וגברים, האתר הרשמי של איגוד הכדורעף בישראל
| כדורעף בישראל ישראל |
| --- | --- | --- |
| ניהול | איגוד הכדורעף הישראלי • שחקנים • מאמנים • קבוצות • תחרויות • כדורעף חופים בישראל |  |
| ליגות וגביעי גברים | ליגת העל • הליגה הלאומית • גביע המדינה |  |
| ליגות וגביעי נשים | ליגת העל לנשים • גביע המדינה לנשים |  |
| תחרויות עבר | גביע פסל זייד |  |
| נבחרות | נבחרת הגברים • נבחרת הנשים |  |
לילה טוב עם אסף הראל

| --- | --- |

 סוגה:  תוכנית טלוויזיה
 יוצרים:  אסף הראל
 בימוי:  חואן מן
 מנחים:  אסף הראל
 ארץ מקור:  ישראל
 שפות:  עברית
 מספר עונות:  2
 מספר פרקים:  162
 הפקה
 מפיק:  יעל קובי
 מפיקים בפועל:  סטפני זינגר
 חברת הפקה:  ערוץ 10 החדש בע"מ
 עורכים:  עידו רוזנטל
 צלמים:  גיא פירסט
 אורך פרק:  כ-30 דקות
 שידור
 רשת שידור:  ערוץ 10
 תקופת שידור מקורית:  3 בינואר 2016 – 26 בפברואר 2017
 קישורים חיצוניים
 דף התוכנית ב-IMDb
לילה טוב עם אסף הראל הייתה תוכנית טלוויזיה סאטירית יומית/חצי-שבועית בהנחיית אסף הראל שעונתה הראשונה שודרה החל מינואר ועד יולי 2016 בערוץ 10, ועונתה השנייה שודרה מנובמבר 2016 ועד פברואר 2017.
הפקה

התוכנית הייתה תוכנית סאטירה לילית למבוגרים אשר שודרה בכל יום בחצות. התוכנית הייתה מבוססת על פורמט לייט נייט המקובל ברחבי העולם שבו המנחה מקריא מונולוג פתיחה בן מספר דקות בשידור חי ולאחר מכן משודרים מספר מערכונים מוקלטים. בהמשך התוכנית היו כמה פינות, העוסקות במגוון נושאים קומיים. באחת הפינות הופיע באופן קבוע הקומיקאי אורי גוטליב ובפינות אחרות הופיעו קומיקאים אחרים אשר גם כתבו את החומר בעצמם.
התוכנית בולטת בפרובוקציות הרבות שביצע המנחה ובהן התייחסות רבה לכיבוש, הטרדה מינית וגזענות.
פן מקורי של התוכנית הוא השתתפות הכותבים כשחקנים במערכונים וכן הזמנת אורח אמיתי לאולפן בכל תוכנית. בין הכותבים והמשתתפים בתוכנית נמנו: טל טירנגל, רות אלבז, ישי שלמון, אסף קפלנסקי, לאה לב, אורי גוטליב, גיה באר גורביץ', לירון וייסמן, עמית הרשקוביץ, גיא אדלר, ליאור אמסטרדמסקי, אמיר גליקמן, קארין כהן ועוד.
מיד עם עלייתה לאוויר קיבלה התוכנית ביקורות טובות מכתבי הטלוויזיה ותגובות זועמות מקהל הצופים.
ביולי 2016 החלו נגד התוכנית שני הליכי הפרה בהרשות השנייה לטלוויזיה ורדיו. פעם אחת בשל העלבה של ראש הממשלה בנימין נתניהו ופעם אחרת בשל העלבה של אחיו המנוח יוני נתניהו. בשל כך התוכנית סיימה את העונה הראשונה בטרם הזמן המתוכנן וירדה מן המסך למשך ארבעה חודשים עד נובמבר 2016. אז עלתה עונה שנייה של התוכנית במתכונת של שידור דו שבועי בכל יום ראשון ורביעי בשעה 22:00 בערוץ 10 ובגרסה מעט מרוככת ופחות נשכנית, עד אשר ירדה סופית מן המסך בפברואר 2017, הפעם עקב רייטינג נמוך. את מונולוג הפתיחה של תוכנית הסיום ניצל אסף הראל על מנת להעביר ביקורת נוקבת על מדיניות ישראל ברצועת עזה, העונש שהוטל על אלאור אזריה ואת יחס ארגוני הימין לעמותות השמאל - מה שגרר תגובות זועמות בישראל ותגובות אוהדות ברחבי העולם.
הערות שוליים

↑  עידו ישעיהו‏, כבר מפרק הפתיחה: "לילה טוב עם אסף הראל" מפגינה זהות ומקוריות - וואלה תרבות, באתר וואלה, 4 בינואר 2016
↑  סמדר שילוני, "לילה טוב עם אסף הראל": לצחוק כמו ילד, באתר ynet, 4 בינואר 2016
↑  בלי תקציב, מחוץ לפריים טיים, עם כותבים מצוינים וביצים של שור, תוכנית הלייט נייט האנרכיסטי של אסף הראל היא קאלט בהתהוות, באתר טיימאאוט
↑   איתי שטרן, בגלל מערכון נגד נתניהו, הרשות השנייה פתחה הליך הפרה נוסף נגד אסף הראל, באתר הארץ, 21 ביולי 2016
↑   איתי שטרן, הרשות השנייה עשויה לקנוס את ערוץ 10 בשל מערכון בתוכניתו של אסף הראל, באתר הארץ, 11 ביולי 2016
↑  "אל ג'זירה" על אסף הראל: "קומיקאי ישראלי נגד ישראל", באתר ‏מאקו‏, 3 במרץ 2017
לאה זליגר

| --- | --- |
אין תמונה חופשית
 לידה:  24 בדצמבר 1883 סניאטין 
 פטירה:  21 בספטמבר 1953 (בגיל 69) בית השיטה, ישראל 
 מדינה:  ישראל 
 בן או בת זוג:  יוסף זליגר 
 צאצאים:  תקוה שריג 
 
לאה זליגר (1883 – 1953) הייתה פעילה להנחלת העברית, עורכת ומתרגמת ישראלית. ממקימות "הסתדרות נשים מזרחי".
ביוגרפיה

זליגר נולדה בעיר סניאטין שבמזרח גליציה (אוסטריה; כיום במחוז איוואנו-פרנקיבסק שבאוקראינה) ליוסף וטובה רוזנקראץ. היא קיבלה בבית חינוך דתי, חסידי לאומי. היא נשלחה לחדר ללמוד יחד עם הבנים, בגיל חמש קראה בחומש ובגיל שמונה למדה משניות וגמרא. בגיל צעיר השיגה שליטה בעברית והייתה לשם דבר בכל הסביבה על שליטתה כנערה במכמני לשון העברית. בגיל 14 התפרסם מאמר שלה בעיתון העברי "המגיד".
בשנת 1905 נישאה ליוסף זליגר. בשנים הראשונות לאחר נישואיהם חיו בעוני מחפיר וביחד עסקו בהפצת הרעיון הציוני והיו מעורכי "המצפה". זליגר כתבה בשבועון ותרגמה מכתבי בעלה ואחיה.
באלול תרס"ז (1907) עלתה לארץ ישראל, בה נתמנה בעלה למנהל החדר המתוקן שנוסד ביוזמת חברי אגודת אחוה ביפו, שנקרא "תחכמוני". בגלל קשיים כלכליים של תחכמוני חזרו בני הזוג לפרנקפורט וקרקוב. בשנת תרע"ב ייסדו בקרקוב עיתון יומי עברי בשם "בת קול". בשנת 1914 עלו שוב לארץ ישראל, תחילה למושבה פתח תקווה ואחר כך לירושלים. בשנת 1915, נולדה בתה היחידה, תקוה (לימים תקוה שריג). בתחילת 1919 נתאלמנה מבעלה. היא התגוררה בשכונת גאולה בירושלים.
זליגר כתבה בכתב העת הירדן, בשנים 1919-1920, זיכרונות מימי מלחמת העולם הראשונה בארץ ישראל.
בשנת 1919 הייתה ממייסדות הסתדרות נשים מזרחי והייתה הנשיאה הראשונה של ההסתדרות. במסגרת ההסתדרות עסקה בסיוע לנזקקים והקימה בית מלאכה לצעירות. כן הייתה מהמייסדות של בית צעירות מזרחי בירושלים. כן לימדה עברית לעולות חדשות. מטרת ההסתדרות הייתה מטרת תנועת המזרחי – "תחיית האומה בארצה וברוח תורתה". בסוף שנות ה-20 פעלה במועצת הארגונים לנשים העבריות.
זליגר דיברה נגד מתן זכות בחירה לנשים וביקשה לשמור לאישה את תפקידיה המסורתיים. כך כתבה:
בעקבות הליכת בתה, תקוה, אשתו של נחום שריג ואמם של יוסף ורן שריג, לקיבוץ חילוני, היא פרשה מפעילות ציבורית. כך מתארת זאת בתה:
"הליכתי לקיבוץ הביאה שבר גדול בחייה. אמנם, ידעה להעריך דביקותו של זולתה בצו מצפונו, אך המכאוב היה דוקר ומר וגרם לה לעזוב כליל את עבודתה הציבורית ולהסתגר בעבודת תרגום ועריכה של כתבי אחיה ואבי."
זליגר תרגמה את כתבי אחיה, ד"ר משה רוזנקרנץ, בהם הרומן "גד החוזה". כן הוציאה לאור את ספרי בעלה.
במשך שנים דאגה למסעדה של ישיבת מרכז הרב. בשנות ה-30 עסקה בבניית בית הפועל המזרחי בירושלים והיא נאמה בטקס חנוכת הבניין.
במשך עשר שנים התגוררה עם בתה בקיבוץ בית השיטה בה לימדה עברית וניסתה להשפיע על חברי הקיבוץ לשמור מצוות. בשנת 1953 נפטרה ונקברה בבית השיטה, ובשנת 1968 לאחר מלחמת ששת הימים הועברו עצמותיה להר הזיתים אל חלקת הכוללים א לצד בעלה .
לקריאה נוספת

תקוה שריג, אמא אגדה, הקיבוץ המאוחד, 1980
הערות שוליים

↑  ר' יוסף רוזנקראנץ, הצופה, 18 במרץ 1941
↑  זקן אחד, לזכרה של לאה רוזנקראנץ זליגר נ"ע, הצופה, 5 בנובמבר 1953
↑  חקירה בדברי הימים מהזמן ההוה, המצפה, 11 בינואר 1907
↑  השבת אבדה, דואר היום, 15 באוגוסט 1934
↑  לילך רוזנברג-פרידמן, שמרנות פורצת דרך: לדמותן של מנהיגות ציוניות-דתיות בתקופת היישוב, עמ' 420, הערה 61
↑  פייגא רחל וויס, הצופה, 26 בפברואר 1942
↑  במחנה הנשים המזרחיות, המזרחי, 27 בינואר 1921
↑  פתיחת הועידה של ה.נ.ע, דואר היום, 2 באפריל 1929
↑  הנשים בקהליה הגרמנית, דואר היום, 4 בפברואר 1921
↑  גד החוזה, דואר היום, 14 בנובמבר 1926
↑  כתבי הרב ד"ר יוסף זליגר, ירושלים, תר"ץ, באתר היברובוקס
↑  ירושלים, אזכרה, הצופה, 5 במרץ 1942
↑  מלכה קארלסברג ע"ה, הצופה, 20 במאי 1940
↑  בית הפועלים הדתיים בירושלים, הצופה, 23 בדצמבר 1937
| --- | --- |
בקרת זהויות :  NLI: 987007504589305171  GND: 1067888160  ISNI: 0000 0000 4460 1060  LCCN: no2004002063  NTA: 306851911  VIAF: 66172817   WorldCat (עם VIAF): 66172817
לאונרד טורז'נסקי

| --- | --- |

 לידה:  9 בפברואר 1875 (יוליאני) יקטרינבורג, האימפריה הרוסית 
 פטירה:  31 במרץ 1945 (בגיל 70) מוסקבה, הרפובליקה הסובייטית הפדרטיבית הסוציאליסטית הרוסית, ברית המועצות 
 מקום קבורה:  בית העלמין וגנקובסקויה 
 מקום לימודים:  בית הספר לציור, פיסול ואדריכלות של מוסקבה 
 
לאונרד טורז'נסקי (ברוסית: Леонард Туржанский; ‏ 1875–1945) היה צייר אימפרסיוניסטי רוסי.
ביוגרפיה

לאונרד טורז'נסקי נולד למשפחה של רופא ביקטרינבורג, בהרי אורל. מאז ילדותו עסק לאונרד באמנויות ובחר בקריירה של אמן מקצועי. טורז'נסקי למד בבית הספר המרכזי לציור טכני בסנט פטרסבורג (1895); בית הספר לאמנות סטרוגנוב (1896–97); ואצל אמנים מפורסמים כמו אלכסיי סטפנוב, ולנטין סרוב וקונסטנטין קורובין בבית הספר לציור, פיסול ואדריכלות במוסקבה (1898–1909).
בין יצירותיו המוקדמות היו דיוקנאות (דיוקן בונין, דיוקן השחקנית פטרובה) וציורי ז'אנר. אבל מאוחר יותר הוא הפך לצייר נוף בלעדי. ברבים מהנופים שלו יש מוטיבים של חיות - בדגש על חיות בית: סוסים, פרות, עיזים. רבות מיצירותיו שואבות השראה מהטבע של הרי אורל, במיוחד של הכפר מאלי איסטוק ליד יקטרינבורג. גם לאחר שעבר למוסקבה הוא הגיע לשם מדי אביב. עם זאת, טורז'נסקי גם תיאר כמה נופים יפים של מוסקבה.
טורז'נבסקי הציג את עבודותיו עם הנודדים ומאז 1912 הפך לחבר באיגוד האמנים הרוסים. מבחינה אמנותית הוא היה קשור מאוד למסורות של האמנות הרוסית של המאה ה-19, אך היה אחד הראשונים מבין חברי איגוד האמנים הרוסים שאימצו שיטות רבות של אימפרסיוניזם.
הערות שוליים

↑  Горизонты - Биографии художников - Леонард Викторович Туржанский, web.archive.org, ‏2007-10-12
↑  Turzhansky page in "Staratel" virtual gallery
| --- | --- |
בקרת זהויות :  NLI: 987007446507405171  PLWABN: 9810664511105606  BnF: cb158029006 (data)  ISNI: 0000 0000 8191 8833  LCCN: n83149163  RKD: 78552  SUDOC: 231614608  ULAN: 500057908  VIAF: 1388186   WorldCat (עם VIAF): 1388186
לאונרד לאודר

| --- | --- |
אין תמונה חופשית
 לידה:  19 במרץ 1933 (בן 91) ניו יורק, ארצות הברית 
 שם לידה:  Leonard Alan Lauder 
 מדינה:  ארצות הברית 
 השכלה:  בית הספר למנהל עסקים של אוניברסיטת קולומביה  בית הספר וורטון  אוניברסיטת קולומביה 
 בן או בת זוג:  ג'ודית גליקמן לאודר (2015–?) 
 
לאונרד א. לאודר (באנגלית: Leonard A. Lauder, נולד ב-19 במרץ 1933) הוא איש עסקים ואיל הון יהודי-אמריקאי, בנה של אסתי לאודר ואחיו של רון לאודר. עומד בראש קונצרן הקוסמטיקה "אסתי לאודר" וחברות הבת שלה.
קורות חייו

לאודר נולד בניו יורק לג'וזף ואסתי לאודר, והוא הבכור בין האחים לבית לאודר. הוא בוגר בית הספר וורטון למנהל עסקים באוניברסיטת פנסילבניה, למד גם בבית הספר למנהל עסקים של אוניברסיטת קולומביה ושירת בחיל הים האמריקני כקצין בדרגת סגן. ב-1958 הצטרף לניהול תאגיד הקוסמטיקה שהקימו הוריו, שבאותה עת עמד מחזור המכירות השנתי שלו על כ-800,000 $. לאודר פיתח את תחומי השיווק והמכירות בחברה ואת תחום המחקר והפיתוח, והקים מעבדת מחקר ראשונה במפעל. ב-1960 פתח עמדת מכירות של "אסתי לאודר" בחנות הרודס בלונדון, צעד שהיווה את יריית הפתיחה לשיווק בינלאומי חובק עולם והפך את המותג "אסתי לאודר" לשם מוכר בינלאומית.
בתקופת ממשלו של רונלד רייגן, כיהן לאודר כחבר בוועדה המייעצת של הבית הלבן למדיניות סחר ומשא ומתן.
עד 1999 החזיק לאודר בתפקיד מנכ"ל רשת הקוסמטיקה "אסתי לאודר", והיום הוא יו"ר הדירקטוריון שלה. ב-2001 טבע את הביטוי מדד הליפסטיק שתיאר את העלייה במכירות מוצרי הקוסמטיקה בתקופת המיתון.
הוא היה נשוי לאוולין האוזנר-לאודר, ששימשה סגנית-נשיא בחברה עד פטירתה בדצמבר 2011. הונו נאמד ב-9 מיליארד דולר, והוא מדורג במאה השנייה ברשימת עשירי העולם של המגזין פורבס.
לאודר הוא אספן אמנות נלהב, בעיקר אמנות מודרנית, וידוע כתומך במוסדות אמנות ומוזיאונים. מגזין האמנות האמריקני "ARTnews" מדרג אותו (כמו גם את אחיו רון) בין עשרת אספני האמנות הגדולים בעולם. הוא מכהן כיו"ר חבר הנאמנים של מוזיאון ויטני לאומנות אמריקאית בניו יורק, ותומך גם במוסדות אקדמיה ובאוניברסיטאות.
הערות שוליים

↑  http://www.forbes.com/profile/leonard-lauder/
| --- | --- |
בקרת זהויות :  NLI: 987008195688005171  BnF: cb14600631p (data)  GND: 143098772  ISNI: 0000 0001 0821 6955  LCCN: n87875379  NKC: xx0214035  NTA: 266781802  SELIBR: 380472  VIAF: 160682625   WorldCat (עם VIAF): 160682625
לילה טרטיקוב

| --- | --- |

לילה טרטיקוב, 2014
 לידה:  25 בינואר 1978 (בת 46) מוסקבה, ברית המועצות (ברוסיה כיום)
 שם לידה:  Ольга Алексеевна Третьякова 
 מדינה:  רוסיה רוסיה, ארצות הברית ארצות הברית
 השכלה:  אוניברסיטת מוסקבה  אוניברסיטת קליפורניה בברקלי 
 מקצוע:  מנכ"לית קרן ויקימדיה (2016-2014)
 מעסיק:  קרן ויקימדיה 
 תפקיד:  Chief Executive Officer of the Wikimedia Foundation (1 ביוני 2014–31 במרץ 2016) 
 תקופת כהונה:  1 ביוני 2014 - 31 במרץ 2016
 פרסים והוקרה:  פרסי סטיבי (2012) 
 
לילה טרטיקוב (ברוסית: Ляля Третьяко́ва; באנגלית: Lila Tretikov; נולדה ב-25 בינואר 1978) היא אשת טכנולוגיה המתמחה בתוכנות אנטרפרייז ומנכ"לית קרן ויקימדיה לשעבר.
טרטיקוב היגרה לארצות הברית בצעירותה, החלה לעבוד כמהנדסת בקליפורניה ב-1999, הקימה חברה, רכשה מספר פטנטים והייתה מנהלת מערכות המידע וסגנית ראש הנדסה ב-SugarCRM. טרטיקוב מונתה לתפקידה בקרן ויקימדיה במקומה של סו גרדנר, המנכ"לית היוצאת.
ביוגרפיה

טרטיקוב נולדה במוסקבה ב-25 בינואר 1978 לאב מתמטיקאי ואם יוצרת סרטים. היא למדה באוניברסיטת מוסקבה והיגרה לניו יורק בגיל 16. לאחר מכן למדה מדעי המחשב ואמנות באוניברסיטת ברקלי בקליפורניה, עם מחקר בלמידה חישובית.
ב-1999 החלה לעבוד כמהנדסת בסאן מיקרוסיסטמס, שם עבדה על שרת הג'אווה של Sun-Netscape Alliance. לאחר זמן קצר, הקימה את Grok Digital, חברת שיווק טכנולוגיות. לאחר מכן מונתה טרטיקוב למנהלת מערכות המידע ולסגנית ראש ההנדסה ב-SugarCRM‏. באותו זמן גם שימשה כיועצת לדירקטוריון של Zamurai Corporation.
טרטיקוב זכתה בפרס "Stevie Awards" ברונזה, הניתן למנהלות הבכירות של השנה בקטגוריה של עסקי חומרה ותכנה, המעסיקים 11 עד 2500 עובדים.
טרטיקוב מונתה למנכ"לית קרן ויקימדיה במאי 2014 במקומה של סו גרדנר. היא החלה את תפקידה ב-1 ביוני 2014. במאי הופיעה טרטיקוב ברשימת 100 הנשים המשפיעות בעולם של עיתון פורבס.
ב-25 בפברואר 2016 הודיעה לחבר הנאמנים של קרן ויקימדיה על כוונתה לפרוש מתפקידה. נקבע שהיום האחרון בו תכהן בתפקיד מנכ"לית הקרן יהיה 31 במרץ באותה שנה. הוחלפה על ידי קתרין מאהר.
הערות שוליים

↑  CrunchBase
↑  ג'ון שוורץ, נשים דבקות יחד, חדרות לתחום ההייטק, באתר USA Today, ‏27 בנובמבר 2012
↑  צוות TNM, לילה טרטיקוב מונתה למנכ"לית החדשה של קרן ויקימדיה
↑  פרופיל מנהלת: לילה טרטיקוב, באתר Bloomberg Businessweek
↑  2012 Stevie Award Winners (ארכיון)
↑  Noam Cohen, ‏Open-Source Software Specialist Selected as Executive Director of Wikipedia, New York Times, May 1, 2014
↑  Jeff Elder, Wikipedia’s New Chief: From Soviet Union to World’s Sixth-Largest Site, The Wall Street Journal, May 1, 2014
↑  Jan-Bart de Vreede, Announcing our new Executive Director: Lila Tretikov, Wikimedia blog, ‏1 במאי 2014
↑  Jan-Bart de Vreede, Chair, Wikimedia Board of Trustees, Please welcome Lila Tretikov, the Wikimedia Foundation's new ED
↑  100 הנשים המשפיעות ביותר בעולם, מס' 99: לילה טרטיקוב, פורבס 2014
↑  Message from Patricio Lorente, באתר מטא-ויקי, 25 בפברואר 2016
| --- | --- |
בקרת זהויות :  GND: 1314651951  VIAF: 747170405887544380001   WorldCat (עם VIAF): 747170405887544380001 
גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
לילה כלכלי

| --- | --- |

סמליל התוכנית
 סוגה:  תוכנית אקטואליה כלכלית
 מנחים:  שרון גל (2009–2013) גדי סוקניק (2013–2017)
 הפקה
 חברת הפקה:  חדשות 10
 אורך פרק:  30 דקות
 שידור
 רשת שידור:  ערוץ 10
 תקופת שידור מקורית:  מרץ 2009 – 28 בפברואר 2017
 קישורים חיצוניים
 אתר התוכנית
לילה כלכלי הייתה תוכנית אקטואליה כלכלית ישראלית בהגשת גדי סוקניק. התוכנית שודרה מדי לילה בין מרץ 2009 עד ה-28 בפברואר 2017 בערוץ 10. בעבר הנחה התוכנית שרון גל.
היסטוריה

התוכנית שודרה ממרץ 2009 עד 28 בפברואר 2017. בתוכנית שודרו כתבות של צוות התוכנית בנושאי כלכלה, צרכנות, רכב, תרבות, פנאי ועוד, ונערכו דיונים קצרים בהשתתפות פרשנים כלכליים קבועים ומתחלפים. התוכנית כללה לאורך השנים גם פינת ביקורת מסעדות בהגשת ניב גלבוע.
שרון גל הגיש את התוכנית מתחילת שידורה ועד מאי 2013. גל, יוזם התוכנית, שהיה מעורב גם בבחירת התכנים וביצירתם, התפטר ב-15 במאי 2013 מערוץ 10. בעקבות ההתפטרות, מונה העיתונאי דב גיל-הר למגיש באופן זמני. כמו כן הגישו את התוכנית לעיתים מתן חודורוב וניב גלבוע. ב-30 ביוני 2013 החל גדי סוקניק להגיש את התוכנית באופן קבוע.
התוכנית האחרונה שודרה ב-28 בפברואר 2017. לטענת קברניטי ערוץ 10, ביטול התוכנית, שמונה שנים לאחר תחילת שידורה, בה כחלק מהיערכות הערוץ לשינויים בשוק הטלוויזיה ופיצול הערוץ המתחרה, ערוץ 2. במקומה של התוכנית, הוארכה התוכנית "היום שהיה" מחצי שעה לכ-45 דקות, ונוסף לה חלק העוסק בענייני כלכלה, אשר שומר על השם "לילה כלכלי".
צוות התוכנית

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  מגישים גדי סוקניק  שרון גל  דב גיל-הר  ניב גלבוע  אלמוג בוקר |  כתבים אביב פרנקל  נדב בורנשטיין  אפרת אברמוב  חגית ברונסקי  דרור גלוברמן |  פרשנים שלמה מעוז  אלכס קומן  יצחק ספורטא  ליאת רון  אמיר חייק  אור-לי בר לב  דפנה הראל-כפיר  אמיר איל  ערן הילסהיים  אלדד תמיר |  |  |  |  |  |
הערות שוליים

1 2  נועה פרייס‏, אחרי 8 שנים: "לילה כלכלי" של ערוץ 10 תרד מהאוויר, באתר וואלה, 6 בפברואר 2017
↑   נתי טוקר, התוכנית "לילה כלכלי" יורדת מהמסך, באתר TheMarker‏, 6 בפברואר 2017
לאונרד לכנר

| --- | --- |
 לידה:  1553 דרום טירול, איטליה 
 פטירה:  9 בספטמבר 1606 (בגיל 53 בערך) שטוטגרט, דוכסות וירטמברג 
 מוקד פעילות:  גרמניה 
 זרם:  רנסאנס גרמני, המוזיקה הקלאסית בתקופת הבארוק 
 שפה מועדפת:  גרמנית 
 
לאונרד לכנר (בגרמנית: Leonhard Lechner;‏ נולד ב-1553 בקירוב – נפטר ב-1606) היה מלחין גרמני משלהי תקופת הרנסאנס וראשית תקופת הבארוק, שעסק בעריכת יצירות מוזיקליות ועבד עם אורלנדו לאסוס, שאותו הכיר כששר בקאפלת החצר במינכן.
ביוגרפיה

לכנר נולד בטירול, אך מקום הולדתו המדויק אינו ידוע. הכינוי שאימץ לו לעיתים, "אתיסינוס", מרמז למוצא מעמק אדיג'ה בדרום טירול.
עד שנת 1570 כשהיה בן 14 לערך שימש כנער מקהלה בעיר לנדשט ( landshut ) בדרום מדינת בוואריה.
לאחר מכן עבר ככל הנראה לתזמורת המלכותית במינכן, שם הפך לאחד מחסידיו של אורלנדו לאסוס שהיה מגדולי המלחינים בתקופת הרנסאנס. ההשפעה על יצירתו התבטאה בעיקר בהיבט הטכני של הביצוע בשירת החיים והמוות הגרמנית.
בשנת 1575 עבר ככל הנראה לנירנברג ופרסם את האוסף הראשון של יצירותיו בשם: Motectae sacrae. בשנים 1576–1579 עבד על אוסף השירה המודפס של בן תקופתו יקוב רגנארט ובבית הספר סנט לורנס בעיר. בתקופה זו נישא לדורותיאה קאסט, אלמנתו של החלילן העירוני.
בשנת 1584 מונה למנצח הראשי של הדוכס אייטל פרידריך הרביעי בהכינגן. חילוקי דעות עם הדוכס הביאו לפיטוריו. תחנתו הבאה הייתה בעיר טובינגן, ואחריה בקנאנג Backnang) ) שם זכה להגנתו של הדוכס מוירטמברג. משרתו הבאה הייתה כטנור בתזמורת הארמון של שטוטגרט, ובהמשך מונה למלחין הראשי של הארמון לאחר פטירת בלדווין הויול. בשנת 1594 מת פטרונו והוא עצמו נפל למשכב. למרות זאת בתקופה זו זכה להכרה ופרסום, ותזמורתו לפופולריות רבה.
במותו זכה להלוויה מכובדת ונקבר בחצר כנסית בית החולים בשטוטגרט.
פועלו

לכנר השאיר את חותמו העיקרי בפיתוח השיר הגרמני. בניגוד לרבו, אורלנדו לאסוס, הושפע בעיקר מסגנון השיר האיטלקי הכפרי. כפסגת יצירתו מוכרים שירי החיים והמוות הגרמניים. תרומתו הבולטת הנוספת התבטאה בפיתוח הראשוני של פיוטי התפילה הפרוטסטנטיים, אשר הוו בסיס לאחר מכן למלחינים אחרים.
לאונרד מילר

| --- | --- |
אין תמונה חופשית
 לידה:  26 בנובמבר 2003 (בן 20) סקארבורו, אונטריו, קנדה קנדה
 עמדה:  סמול פורוורד
 גובה:  2.08 מטרים
 מספר:  33
 דראפט:  בחירה מספר 33, 2023 סן אנטוניו ספרס
 קבוצות כשחקן
 2022–2023 2023–:  ג'י ליג איגנייט מינסוטה טימברוולבס
 
לאונרד מילר (באנגלית: Leonard Miller; נולד ב-26 בנובמבר 2003) הוא כדורסלן קנדי המשחק בעמדת הסמול פורוורד בקבוצת מינסוטה טימברוולבס.
קריירה

מילר נולד בסקארבורו, קנדה, ובצעירותו שיחק כדורסל, כדורעף וגולף. לאחר שהחל לשחק כדורסל בתיכון מקומי, הוא עבר לתיכונים ביוטה ובפלורידה, אך הפסיד כמה חודשי משחק בעקבות שבר בשורש כף היד, שדרש ניתוח, ושב לקנדה. כאשר סיים את התיכון, השתתף מילר בנייקי הופ סאמיט, הציג מועמדות לדראפט 2022 ב-NBA ולבסוף משך אותה וב-7 בספטמבר 2022 הצטרף לג'י ליג איגנייט, מליגת הפיתוח של ה-NBA. בעונת 2022/2023 העמיד ממוצעים של 16.9 נקודות, 10.1 ריבאונדים ו-1.7 אסיסטים ב-30.6 דקות למשחק.
ב-22 באפריל 2023 הכריז כי יתמודד בדראפט 2023 ב-NBA. ב-23 ביוני 2023 הוא נבחר במקום ה-33 בדראפט על ידי הסן אנטוניו ספרס והועבר לטימברוולבס באופן מיידי.
ב-7 ביולי באותה שנה הוא ערך את משחקו הראשון בליגת הקיץ של ה-NBA וסיים עם שורה סטטיסטית של 16 נקודות, 11 כדורים חוזרים, 2 אסיסטים, 2 חטיפות וחסימה.